તા 13 અને 14 દરમિયાન પરિવાર સાથે સમય આનંદ પૂર્વક પસાર થશે. શત્રુઓનો પરાજય થશે. પરિવારના સભ્યો પાછળ ખર્ચ રહેશે. પરિવારની ખુશી માટે તમે વાહન, ઈલેક્ટ્રોનિક ચીજો, ગેઝેટ્સ અથવા ફર્નિચર જેવી ચીજોમાં ખર્ચ કરી શકો છો. તેમની સાથે નાના કે મોટા પ્રવાસનું આયોજન પણ શક્ય છે. તા 15 થી સૂર્ય આપની રાશિથી સાતમાં સ્થાનમાં ભ્રમણ કરશે પત્ની તથા સંતાનની તબિયતનું ધ્યાન રાખવું. આ સમય દરમિયાન કરેલ પ્રવાસમાં તકલીફ આવી શકે છે. આપના સ્વાસ્થ્યનું પણ ધ્યાન રાખવું. શુક્ર આપની રાશિથી અષ્ટમ સ્થાનમાં ભ્રમણ કરશે જેથી સાસરી તરફથી તેમજ ભાગીદાર અને પત્ની દ્વારા ધનલાભ થશે. વિલ વારસા દ્વારા આકસ્મિક લાભ થશે. વિદ્યાભ્યાસમાં સ્થિતિ સામાન્ય રહેશે. તા 15,16 અને 17 દરમિયાન ક્યાંયથી કોઈ શુભ સમાચાર મળશે. આપ કોઈને મદદરૂપ થશો. દરેક અધૂરા કાર્ય પૂરા થશે. તા 18 અને 19 દરમિયાન અષ્ટમ ચંદ્ર ઘાતક રહેશે. વૈવાહિક જીવન મધ્યમ રહેશે. યુવાનો માટે સમય નિરુત્સાહી રહેશે. નોકરીમાં પણ પ્રતિકુળ વાતાવરણ રહેશે. ભાગીદાર પર નજર રાખવી હિતાવહ રહેશે.